ಮತ್ತೊಂದು ಮದುವೆಗೆ ಮುಂದಾದ ಪವನ್ ಕಲ್ಯಾಣ್ ಮಾಜಿ ಪತ್ನಿ

ಟಾಲಿವುಡ್ ಖ್ಯಾತ ನಟ ಪವನ್ ಕಲ್ಯಾಣ್ (Pawan Kalyan) ಅವರ ಮಾಜಿ ಪತ್ನಿ ಹಾಗೂ ನಟಿ ರೇಣು ದೇಸಾಯಿ (Renu Desai) ಮತ್ತೊಂದು ಮದುವೆಯಾಗಲು ಮುಂದಾಗಿದ್ದಾರೆ. ಮಗಳ ಆಸೆಯಂತೆಯೇ ತಾವು ಮದುವೆ ಆಗುತ್ತಿರುವುದಾಗಿ ಅವರು ಹೇಳಿಕೊಂಡಿದ್ದಾರೆ. ಮಗಳು ಬೆಳೆದು ಕಾಲೇಜಿಗೆ ಹೋಗುತ್ತಿದ್ದಾಳೆ. ಅವಳಿಗೆ ಎಲ್ಲವೂ ಅರ್ಥವಾಗತ್ತೆ ಎಂದು ರೇಣು ಹೇಳಿಕೊಂಡಿದ್ದಾರೆ.

ಪವನ್ ಕಲ್ಯಾಣ್ ಜೊತೆಗಿನ ದಾಂಪತ್ಯ ಮುರಿದು ಬಿದ್ದಾಕ್ಷಣ, ಕೆಲವು ತಿಂಗಳ ನಂತರ ರೇಣು ನಿಶ್ಚಿತಾರ್ಥ ಮಾಡಿಕೊಂಡಿದ್ದರು. ಆದರೆ, ಅದು ಮದುವೆಯಾಗಿ ಮುಂದುವರೆಯಲಿಲ್ಲ. ಮಗಳಿಗೆ ಆಗಿನ್ನೂ ಏಳು ವರ್ಷ ಎನ್ನುವ ಕಾರಣಕ್ಕಾಗಿ ಮದುವೆ ಬಗ್ಗೆ ಯೋಚಿಸಿರಲಿಲ್ಲವಂತೆ. ಈಗ ಮಗಳೇ ಮದುವೆ ಆಗುವ ಕುರಿತು ಮಾತನಾಡಿದ್ದಾರೆ. ಹಾಗಾಗಿ ರೇಣು ಮದುವೆ ಬಗ್ಗೆ ಯೋಚಿಸಿದ್ದಾರಂತೆ.

ಮಗಳು ಎರಡನೇ ಮದುವೆಗೆ (second marriage) ಬೆಂಬಲ ನೀಡಿರುವುದರಿಂದಾಗಿ ರೇಣು ಮದುವೆ ಬಗ್ಗೆ ಮಾತನಾಡಿದ್ದಾರೆ. ಆದರೆ, ಯಾವತ್ತು ಮದುವೆ, ಹೇಗೆ ಎನ್ನುವ ವಿಚಾರವನ್ನು ಅವರು ಹಂಚಿಕೊಂಡಿಲ್ಲ. ಮುಂದಿನ ದಿನಗಳಲ್ಲಿ ಎಲ್ಲವನ್ನೂ ತಿಳಿಸಬಹುದು.